ନବଜାତ ନେତ୍ରାବରଣ ପ୍ରଦାହ

ନବଜାତ ନେତ୍ରାବରଣ ପ୍ରଦାହ କୁହାଯାଏ (ଇଂରାଜୀ ଭାଷାରେ  Neonatal conjunctivitis) ଯେତେବେଳେ ଜୀବନର ପ୍ରଥମ ୨୮ ଦିନରେ ଆଖିର ବାହ୍ୟ ଅଂଶର ପ୍ରଦାହ ହୁଏ । ଲକ୍ଷଣଗୁଡ଼ିକ ହେଉଛି ଆଖିପତା ଫୁଲିଯିବା, ଦରଜ ହେବା, ଆଖିରୁ ଲାଲପଣ ଏବଂ ପାଣି ନିଷ୍କାସନ ହେବା । । ନିଷ୍କାସିତ ଜଳ ପାଣିଯୁକ୍ତ କିମ୍ବା ହଳଦିଆ ହୋଇପାରେ । ଚିକିତ୍ସା ବିନା ଜଟିଳ ହୋଇ ଅନ୍ଧତ୍ୱ ହୋଇପାରେ ।

କାରଣଗୁଡ଼ିକ ମଧ୍ୟରେ ସଂକ୍ରମଣ କିମ୍ବା ଅବରୋଧିତ ଲୁହ ନଳୀ ଅନ୍ତର୍ଭୁକ୍ତ ।  ସଂକ୍ରାମକ କାରଣ ମଧ୍ୟରେ ଗନରିଆ, କ୍ଲାମିଡିଆ ଏବଂ ହର୍ପିସ୍ ହୋଇପାରେ ଯାହା ସାଧାରଣତଃ ଜନ୍ମ ନଳୀ ଦେଇ ଯିବା ସମୟରେ ପ୍ରାପ୍ତ ହୁଏ । ଅନ୍ୟାନ୍ୟ ସଂକ୍ରମଣ ମଧ୍ୟରେ ଷ୍ଟାଫିଲୋକୋକସ୍ ଅରିଅସ୍, ଷ୍ଟ୍ରେପ୍ଟୋକୋକସ୍ ନିମୋନି ଏବଂ ସୁଡୋମୋନାସ୍ ଅନ୍ତର୍ଭୁକ୍ତ ହୋଇପାରେ । ସଂକ୍ରମଣକୁ ରୋକିବା ପାଇଁ ୪୮ ଘଣ୍ଟା ମଧ୍ୟରେ ସିଲଭର ନାଇଟ୍ରେଟ୍ ବ୍ୟବହାର କରାଯାଏ।  ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ଏବଂ ଗ୍ରାମ ସ୍ଟେନ୍ ଏବଂ ଜୀବାଣୁ କଲଚର ଦ୍ୱାରା ସମର୍ଥିତ ହୁଏ ।  

ପ୍ରତିଷେଧକ ଭାବରେ ଜନ୍ମର କିଛି ଘଣ୍ଟା ମଧ୍ୟରେ ଆଖିରେ ଆଣ୍ଟିବାୟୋଟିକ୍ ଡ୍ରପ୍, ସାଧାରଣତଃ ଏରିଥରୋମାଇସିନ୍ କିମ୍ବା ସିଲଭର ନାଇଟ୍ରେଟ୍ ପକାଯାଏ।   ଏହା ଅଧିକାଂଶ ଆମେରିକୀୟ ରାଜ୍ୟରେ ଆଇନ ଅନୁଯାୟୀ ଆବଶ୍ୟକ।  ଯେତେବେଳେ ସଂକ୍ରମଣ ସନ୍ଦେହ କରାଯାଏ, ସେତେବେଳେ ପ୍ରାୟତଃ ଉଭୟ ଆଖିରେ କ୍ଲୋରାମଫେନିକୋଲ ପ୍ରୟୋଗ କରି ଚିକିତ୍ସା କରାଯାଏ । ପାଟିରେ ଏରିଥରୋମାଇସିନ୍ ଆଣ୍ଟିବାୟୋଟିକ୍ ବା ଇଞ୍ଜେକ୍ସନ ଦ୍ୱାରା ସେଫୋଟାକ୍ସିମ ମଧ୍ୟ ବ୍ୟବହାର କରାଯାଇପାରେ ।   ଉତ୍ତେଜନା ଜନିତ ମାମଲାଗୁଡ଼ିକ ସାଧାରଣତଃ 2 ରୁ 4 ଦିନ ମଧ୍ୟରେ ସମାଧାନ ହୋଇଯାଏ ।

ନବଜାତ ନେତ୍ରାବରଣ ପ୍ରଦାହ ଏକ ଅପେକ୍ଷାକୃତ ସାଧାରଣ ରୋଗ, ତଥାପି ରୋଗର ହାର ସାରା ବିଶ୍ୱରେ ଭିନ୍ନ ଭିନ୍ନ ଅଟେ ।   ଯୁକ୍ତରାଷ୍ଟ୍ରରେ ପ୍ରାୟ ୧ରୁ ୨% ଶିଶୁ ପ୍ରଭାବିତ ହୁଅନ୍ତି ।  ଯଦିଓ ଯୌନ ସଂକ୍ରମିତ ସଂକ୍ରମଣ ଯୋଗୁଁ ଏହା ପୂର୍ବରୁ ସାଧାରଣ ଥିଲା, କିନ୍ତୁ ବିକଶିତ ଦେଶଗୁଡ଼ିକରେ  ମାମଲାଗୁଡ଼ିକ ଏବେ ଅସାଧାରଣ ଅଟେ; ତଥାପି ନିମ୍ନ ଏବଂ ମଧ୍ୟମ ଆୟକାରୀ ଦେଶଗୁଡ଼ିକରେ ଏହା ସାଧାରଣ ରହିଛି । ୧୮୦୦ ଶତାବ୍ଦୀର ଶେଷ ଭାଗରେ ଏହା ୟୁରୋପରେ ଅନ୍ଧତ୍ୱର ସବୁଠାରୁ ସାଧାରଣ କାରଣ ମଧ୍ୟରୁ ଗୋଟିଏ ଥିଲା । ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki